О Б Щ И Н С К И   С Ъ В Е Т  -  П Е Р Н И К

Р Е Ш Е Н И Е  № 641
от 12.06.2025 г.
За одобряване на техническо задание и разрешение за изработване на проект за Подробен устройствен план - План за регулация и План за застрояване /ПУП-ПР и ПЗ/ на /поземлен имот/ ПИ 118  по плана на новообразуваните имоти (ПНИ) на с. Драгичево, община Перник, местност „Реката“ с цел провеждане на процедура по промяна предназначението на земеделска земя в земя за жилищно строителство

На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 и чл.17 ал.1 от ЗУТ  

ОБЩИНСКИ СЪВЕТ РЕШИ:

ОДОБРЯВА представеното техническо задание за изработване на проект за Подробен устройствен план - План за регулация и План за застрояване /ПУП-ПР и ПЗ/ на ПИ 118  по плана на новообразуваните имоти (ПНИ) на с. Драгичево, община Перник, местност „Реката“ с цел провеждане на процедура по промяна предназначението на земеделска земя в земя за жилищно строителство.

РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН - ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ на ПИ 118  по плана на новообразуваните имоти (ПНИ) на с. Драгичево, община Перник, местност „Реката“ с цел провеждане на процедура по промяна предназначението на земеделска земя в земя за жилищно строителство, при което:

1. С План за регулация се образува нов квартал 112 и ПИ 118 се урегулира по имотни граници в УПИ ІІ-118 . 

2. С План за застрояване се определя зона за свободно застрояване в новообразувания УПИ ІІ-118, с показатели за нискоетажно застрояване и устройствена зона Жм.  

Проектът за ПУП-ПР и ПЗ да се изготви в М 1:1000 върху картова основа от кадастралния, регулационен план  на с. Драгичево, община Перник в обхвата на имота. ПУП-ПР и ПЗ да бъде изготвен в цифров вид CAD формат  в съответствие с изискванията на ЗУТ.

При изработване на проекта за ПУП-ПР и ПЗ да се спазят изискванията на ЗУТ, Наредба № 7/2003 г. на МРРБ за ПНУТ и Наредба № 8/2001г. на МРРБ за обема и съдържанието на устройствените планове.  

Към проекта да се приложат:

1. Становище от „Електроразпределителни мрежи Запад“ АД; 

2. Становище от “В и К” ООД-Перник;     

3. Становище от РИОСВ за необходимостта от оценка на въздействие върху околната среда;
4. Удостоверение за поливност, съгласувано от “Напоителни системи” ЕАД;
5. Акт за категоризиране на земните маси при промяна на тяхното                  предназначение, издаден от Областна Дирекция ”Земеделие”-Перник;
6. Документи за собственост.

Проектът за ПУП-ПР и ПЗ да се изготви еднофазно във фаза окончателен проект.             

Проектът да се разгледа от Общински експертен съвет-Перник и по него да се предложи решение.  

Поради следните мотиви: В Община Перник е постъпило заявление с вх. № 25/ТР-3005/21.05.2025 г. от Иван Банов с адрес: с. Владая, за разрешение за изработване на проект за Подробен устройствен план - План за регулация и План за застрояване /ПУП-ПР и ПЗ/ на  ПИ 118  по плана на новообразуваните имоти (ПНИ) на с. Драгичево, община Перник, местност „Реката“ с цел провеждане на процедура по промяна предназначението на земеделска земя в земя за жилищно строителство. Към заявлението е приложено задание от възложителя за проектиране в съответствие с чл. 125, ал. 1 и ал. 2 от ЗУТ, с което е обоснована необходимостта от изработване проект за Подробен устройствен план - План за регулация и План за застрояване /ПУП-ПР и ПЗ/. Заданието съдържа информация за съществуващото положение на имота.
Поземлен имот /ПИ/ № 118 представлява земеделска земя и попада в територия извън регулационния план на с. Драгичево, местност „Реката” в земи със статут на § 4 от ПЗР на ЗСПЗЗ. 

Поземлен имот /ПИ/ 118 е в непосредствена близост до населеното място и е транспортно достъпен, като от север граничи с улица с о.т.1304-1305-1306-1307, от юг граничи с ПИ 121 и ПИ 117, от запад с ПИ 114, а от изток граничи с ПИ 119.

Имотът е в непосредствена близост до рамките на строителните граници на с. Драгичево и не е застроен, предвид което достъп до електричество и вода се осъществява от електропреносната мрежа на населеното място, за което има Становище от „ЕРМ Запад“ ЕООД с номер № 1205853920 от 14.05.2025 г., както и водоснабдителната мрежа на с. Драгичево, за което има скица от „Водоснабдяване и канализация“ ООД гр. Перник с указан водопровод.

Инвестиционното намерение на собственика на ПИ 118  по плана на новообразуваните имоти (ПНИ) на с. Драгичево, община Перник, местност „Реката“ е да се създаде градоустройствено решение за изграждане на жилищна сграда, поради което се налага необходимостта за промяна предназначението на имота от земеделска земя в земя за неземеделски нужди.

Съгласно Общия устройствен план /ОУП/ на община Перник, одобрен с Решение №1016/10.12.2018 г. на Общински съвет Перник, ПИ 118  по плана на новообразуваните имоти (ПНИ) на с. Драгичево, община Перник, местност „Реката“, попада в Устройствени зони, територии и устройствен режим: Земеделски територии с устройствен режим с допустима смяна на предназначението и попада в устройствена зона за малкоетажно застрояване /Жм/ със следните показатели: нискоетажно застрояване (до 10 м. кота корниз), плътност (до 60 %), озеленяване (минимум 40%) и коефициент на интензивност (до 1,2), Н-кота корниз –до 10м.

Решението е прието на заседание на Общинския съвет, проведено на 12.06.2025г., Протокол № 7 т. 17 от дневния ред и е подпечатано с официалния печат на Общинския съвет.

ПРЕДСЕДАТЕЛ: 
 /Д. ЗАХАРИЕВ/

